**Datum: 15.4.2025. SAOPŠTENJE ZA MEDIJE**

**Novi kanal u ponudi m:tel-a - Euronews BiH na poziciji 019**

Korisnicima m:tel TV paketa od sada je dostupan još jedan TV kanal. Riječ je o novom članu Euronews porodice – Euronews BiH koji će se emitovati iz Sarajeva i Banjaluka.

Euronews BiH imaće misiju da donese najvjerodostojniju priču pred gledaoce. Priče iz svih uglova, analize bez nametanja stavova i novinarstvo potkrijepljeno činjenicama su karakteristika ovog globalnog medija.

Euronews BiH pokrenuo je Telekom Srbija, vlasnik franšize Euronews-a za područje Srbije, Bosne i Hercegovine i Crne Gore. Euronews Bosna i Hercegovina emituje lokalne, regionalne i međunarodne vijesti na svim svojim platformama u produkciji sopstvenog tima novinara i dopisnika. Dio je šire Euronews mreže koja emituje vijesti na više jezika, za više od 400 miliona domova u 160 zemalja - uključujući 73 posto domaćinstava u Evropskoj uniji i Velikoj Britaniji.

Kanal Euronews BiH HD je dostupan za korisnike m:tel IPTV i ON TV, kao i putem TV To Go aplikacije na poziciji 019.

Ključne riječi: m:tel, IPTV, Euronews BiH

Izvor fotografija: Euronews